CELEX: 62012FN0002
Language: el
Date: 2012-01-09 00:00:00
Title: Υπόθεση F-2/12: Προσφυγή-αγωγή της 9ης Ιανουαρίου 2012 — ZZ κατά Επιτροπής και ΕΜΑ

23.6.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 184/21
            
         Προσφυγή-αγωγή της 9ης Ιανουαρίου 2012 — ZZ κατά Επιτροπής και ΕΜΑ
   (Υπόθεση F-2/12)
   2012/C 184/45
   Γλώσσα διαδικασίας: η βουλγαρική
   
      Διάδικοι
   
   
      Προσφεύγων-ενάγων: ZZ (εκπρόσωποι: M. Ekimdzhiev, K. Boncheva και G. Chernicherska, δικηγόροι)
   
      Καθών-εναγόμενοι: Ευρωπαϊκή Επιτροπή και Ευρωπαϊκός Οργανισμός Φαρμάκων
   
      Αντικείμενο και περιγραφή της διαφοράς
   
   Πρώτον, αίτηση ακυρώσεως των αποφάσεων της Επιτροπής που αφορούν την κατάρτιση και την έγκριση του πίνακα προεπιλεγέντων υποψηφίων που παρουσιάστηκε στο διοικητικό συμβούλιο του EMA στο πλαίσιο της διαδικασίας επιλογής και διορισμού του εκτελεστικού διευθυντή του εν λόγω οργανισμού, δεύτερον, αίτηση ακυρώσεως του διορισμού άλλου υποψηφίου στην εν λόγω θέση και, τρίτον, αίτημα χρηματικής ικανοποιήσεως λόγω ηθικής βλάβης που φέρεται ότι υπέστη ο προσφεύγων-ενάγων.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων ζητεί από το Δικαστήριο Δημόσιας Διοίκησης:
   
               —
            
            
               να ακυρώσει την απόφαση της επιτροπής προεπιλογής περί καταρτίσεως καταλόγου υποψηφίων προς υποβολή στη συμβουλευτική επιτροπή διορισμών της Ευρωπαϊκής Επιτροπής, που κοινοποιήθηκε στον προσφεύγοντα-ενάγοντα με μήνυμα ηλεκτρονικού ταχυδρομείου της 14ης Μαρτίου 2011·
            
         
               —
            
            
               να ακυρώσει την προηγούμενη απόφαση της συμβουλευτικής επιτροπής διορισμών της Ευρωπαϊκής Επιτροπής της 14ης Μαρτίου 2011, με την οποία καλούνται οι τέσσερις εγγεγραμμένοι στον πίνακα της επιτροπής προεπιλογής υποψήφιοι για συνέντευξη ενώπιον της συμβουλευτικής επιτροπής διορισμών, που κοινοποιήθηκε στον προσφεύγοντα-ενάγοντα με μήνυμα ηλεκτρονικού ταχυδρομείου της 14ης Μαρτίου 2011·
            
         
               —
            
            
               να ακυρώσει την απόφαση της συμβουλευτικής επιτροπής διορισμών της Ευρωπαϊκής Επιτροπής, της 14ης Μαρτίου 2011, με την οποία συμφωνεί με τη γνώμη της επιτροπής προεπιλογής σχετικά με την υπεροχή από πλευράς προσόντων των τεσσάρων εγγεγραμμένων στον κατάλογο της επιτροπής προεπιλογής υποψηφίων, που κοινοποιήθηκε στον προσφεύγοντα-ενάγοντα με μήνυμα ηλεκτρονικού ταχυδρομείου της 14ης Μαρτίου 2011·
            
         
               —
            
            
               να ακυρώσει την απόφαση της Ευρωπαϊκής Επιτροπής, της 20ής Απριλίου 2011, περί καταρτίσεως καταλόγου των προεπιλεγέντων υποψηφίων·
            
         
               —
            
            
               να ακυρώσει την απόφαση της Ευρωπαϊκής Επιτροπής, της 6ης Οκτωβρίου 2011, που απορρίπτει τη διοικητική ένσταση που υποβλήθηκε ως διοικητική προσφυγή δυνάμει του άρθρου 90 του ΚΥΚ, και που εκθέτει λεπτομερώς τους λόγους της αποφάσεως της Ευρωπαϊκής Επιτροπής, της 20ής Απριλίου 2011, περί καταρτίσεως καταλόγου των προεπιλεγέντων υποψηφίων·
            
         
               —
            
            
               να ακυρώσει την απόφαση του διοικητικού συμβουλίου του EMA, της 6ης Οκτωβρίου 2011, περί διορισμού του εκτελεστικού διευθυντή του EMA, σύμφωνα με τα προβλεπόμενα στο άρθρο 91, παράγραφος 4, του ΚΥΚ, η οποία αποτέλεσε αντικείμενο διοικητικής ενστάσεως που υποβλήθηκε στην αρμόδια για τους διορισμούς αρχή δυνάμει του άρθρου 90 του ΚΥΚ·
            
         
               —
            
            
               να διατάξει δίκαιη χρηματική ικανοποίηση λόγω της προξενηθείσας ηθικής βλάβης·
            
         
               —
            
            
               να καταδικάσει την Ευρωπαϊκή Επιτροπή και τον EMA στα δικαστικά έξοδα.